РЕШЕНИЕ

гр. ЛЕВСКИ, _30.04.  2008 г.

В ИМЕТО НА НАРОДА

	Левченски районен съд в съдебно заседание на _тридесети април_ две хиляди и осма година в състав:

     ПРЕДСЕДАТЕЛ: СТОЙКА МАНОЛОВА
    СЪДЕБНИ ЗАСЕДАТЕЛИ:

при секретаря _Ваня Димитрова_ и в присъствието на прокурора _ЧАВДАР МЪНЕВ_, като   разгледа докладваното от съдия Манолова ЧН дело №_20084410200200_, по описа на РС Левски,  за да се произнесе, взе предвид следното:

	Производството е по реда на чл.155 и сл. от ЗЗ.
	В РС – Левски е постъпило искане от РП – Левски относно задължително настаняване и лечение по отношение на С. А. от с.Б., ЕГН **********.
	В жалба, подадена до РП Левски от Л.А. се сочи, че братът на починалия й съпруг С.А. е психично болен, страда от шизофрения – параноидна форма. С. А. в резултат на психично заболяване с действията си е станал агресивно опасен за себе си и за обществото.  
	Постъпила е жалба и от Г.Д., която твърди, че няма кой да се грижи за лицето, тъй като брат му е починал. Жалби са подали С.Р. и Д.К..
	Предвид на това прокуратурата е направила искане за откриване на процедура за задължително настаняване и лечение по смисъла на Закона за здравето по отношение на С.А. от с.Б., ЕГН **********. 
	В съдебно заседание от 10.05.2007 г. е изслушано лицето, чието настаняване се иска. 
Според него той приема редовно лекарствата, Л. ме ги дава. Твърди, че родителите му са починали, не знае къде е брат му, но имало некролог на вратата.
 В съдебно заседание е разпитан в качеството на свидетел Л. В.. От показанията й се установява, че след смъртта на съпруга й, два месеца се е грижела за брат му. Но самата тя е със сърдечно заболяване, има син епилептик, не е във възможностите й да се грижи за него, нито пък той може да живее сам. 
Свидетелката Д. твърди, че познава С., че той живее сам, излизал рано сутрин, влизал по кафенетата, искал цигари, плашел децата, възрастните, нямало кой да се грижи за него.
Според свидетеля Р., С. не си взема лекарствата и по-скоро застрашава себе си, отколкото останалите.
Според свидетелката К., С. е неадекватен, пресича, без да се оглежда пред колите, а като огладнее – проявява агресивност.
Свидетелите са без родство с лицето, чието настаняване се иска, в този смисъл са незаинтересовани от изхода на делото. Имат непосредствени впечатления от условията на живот на освидетелствания, дават добросъвестно показанията си, които кореспондират помежду си, поради което съдът дава вяра на показанията им.
 Становище е дал и психиатърът д-р А. А., според когото се касае за тежко психично разстройство – шизофрения – параноидна форма, хроничен ход, деградация на личността. Това е последният стадий на шизофренията, което водело до промени на емоционално волевата и мисловната дейност с резултата хипоболия. Отчужден от обществото и околните и начин на живот на ниво вегетация. 
	В съответствие със становището на д-р А. съдът е назначил тройна съдебно-психиатрична експертиза, която да даде заключение налице ли е психично разстройство по отношение на С.А. от с.Б., ЕГН **********, подлежи ли на задължително лечение. Същият представлява ли опасност за близки, околни, обществото и за себе си, както и за характера и нуждата на лечение и продължителността му.
	В съдебно заседание са изслушани експертите от тройната съдебно психиатрична експертиза, от заключението на която се установява, че С.А. страда от  ПАРАНОИДНА ШИЗОФРЕНИЯ - епизодично протичане с устойчив дефицит. Според експертизата това е тежко психиатрично страдание. Заболяването има ендогенен характер и се проявява с качествени разстройства в мисловната, възприятно – представната и емоционално – волевата дейност.	Изхождайки от естеството на заболяването, както и абсолютната не критичност на освидетелствания и нежеланието му да се лекува доброволно, в което състояние представлява опасност както за себе си, така и за околните, експертите считат за необходимо настаняването му на задължително лечение по реда на чл. 155 от ЗЗ при стационарен режим за срок от три месеца в ДПБ Ловеч. 
Освидетелстваният не е годен дава информирано съгласие относно лечението си. 
	Така представената писмена експертиза се поддържа и в съдебно заседание. Установява се, че е налице многократна давност на психозата, с хроничен ход и непрекъснато протичане. Че  през последните години е отворена една личностова промяна от шизофренен тип която по - трудно се поддава на медикаментозна корекция. До настоящия момент освидетелстваният няколко години не е влизал в болница, тъй като брат му се е грижел да поема поддържаща терапия, но последните месеци няма кой да прави това нещо. А. не е приемал медикаменти и психозата се е е обострила. Според експертизата, при постъпване се започнала спешна терапия с медикаменти. Психомоториката бира овладяна освидетелстваният се е успокоил, приемал медикаменти. 
По тези съображения предлагат С.Д. да бъде настанен на задължително стационарно лечение за срок от три месеца в ДПБ гр. Ловеч.
Според заключението, освидетелстваният не е в състояние да дава информирано съгласие относно лечението си.
Съдебно–психиатричната експертиза е компетентно изготвена, обективна и не е оспорена от страните по делото, поради което и приета от съда. 
	Предвид събраните по делото доказателства, съдът намира искането на РП – Левски за основателно и доказано. Настаняването на освидетелствания на лечение в съответното заведение би било в негов и обществен интерес. 
Изхождайки от естеството на заболяването, не желанието на С.А. да се лекува доброволно, както и обстоятелството, че освидетелстваният представлява опасност както за себе си, така и за околните, е необходимо С.А. да бъде настанен на задължително лечение на стационарен режим за срок от три месеца в ДПБ Ловеч.
Тъй като видно от тройната съдебно психиатрична експертиза, А. не може да дава информирано съгласие за лечението си, следва на основание чл. 162 ал.3 от ЗЗ да бъде назначено лице от кръга на близките му, а именно Л.А., която да изразява информирано съгласие относно лечението на С.А.
	На основание изложеното, съдът

Р Е Ш И:

	НАСТАНЯВА на основание чл.155 от ЗЗ С. А. от с. Б., обл. П., ЕГН ********** на задължително лечение при стационарен режим в ДПБ гр. Ловеч, за срок от ТРИ МЕСЕЦА.
	НАЗНАЧАВА на основание чл. 162 ал.3 от ЗЗ Л. А. от гр. Л. да изразява информирано съгласие относно лечението на С. А..
	РЕШЕНИЕТО подлежи на обжалване и протестиране пред ПлОС в 7 – дневен срок от днес.

		               		РАЙОНЕН СЪДИЯ: